Jaan Tamm (muusikategelane)

Jaan Tamm (12. jaanuar 1875 Kuressaare küla, Tarvastu vald – 17. veebruar 1933) oli eesti muusikategelane, Peterburi ja Tallinna konservatooriumi professor. 

Ta õppis Tarvastu kihelkonnakoolis ja Hugo Treffneri gümnaasiumis ning aastatel 1891–1897 Peterburi konservatooriumis metsasarveklassis.

Pärast konservatooriumi lõpetamist töötas ta Peterburi konservatooriumis õppejõuna, sealhulgas aastast 1908 professorina. Lisaks oli ta aastatel 1897–1918 keisri õueorkestri ja 1918–1919 Peterburi Maria teatri solist.

1920. aastal naasis ta kodumaale, kus sai Tallinna kõrgema muusikakooli professoriks ja 1923. aastal Tallinna konservatooriumi direktoriks, kellena töötas kuni surmani. 

Ta maeti algul Kalamaja kalmistule ning 25. juulil 1960 maeti ümber Metsakalmistule.

Isiklikku
Tema õed olid laulja Aino Tamm ning seltskonnategelane ja kodundusõpetaja, üks Naiskodukaitse ja Kodutütarde liikumise asutajaid Mari Raamot.

Vaata ka
Jaan Tamme nimeline puhkpillikvintett

Välislingid
Kultuurimälestis nr 1120 "Jaan Tamme (1875-1933) haud"

Kategooria:Eesti muusikapedagoogid
Kategooria:Eesti metsasarvemängijad
Kategooria:Kalamaja kalmistule maetud
Kategooria:Metsakalmistule ümbermaetud
Kategooria:Sündinud 1875
Kategooria:Surnud 1933